Case ID: 1207320
Sentence 0: Məhkəmə iclasında Təqsirləndirilən şəxs2 ona elan olunmuş ittihamda özünü təqsirli bilərək ifadəsində göstərmişdir ki,son zamanlar maddi vəziyyətinin ağır olduğunu və ailəsinin maddi tələbatlarını ödəyə bilmədiyini, övladlarının dolanması üçün pula ehtiyacının olduğunu, buna görə də oğurluq etmək qərarına gəldiyini, həmin ərəfələr qaynı Təqsirləndirilən şəxs1 da maddi durumunun zəif olduğunu, buna görə də söhbət edərək, birlikdə oğurluq etmək qərarına gəldiklərini, aralarında olan razılaşmaya əsasən birlikdə gəzərək, oğurluq etmək üçün yer tapmalı olduqlarını və həmin yerdən birlikdə oğurluq edib, oğurladıqları əşyaları sataraq əldə edilmiş pulu yarı-yarıya bölməli olduqlarını, oğurluq edəcəkləri yerin hara olması barədə heç bir məlumatlarının olmadığını və həmin yeri gəzərək tapmağı düşündüklərini, xx xxxx 2020-ci il tarixdə saat 01:30 radələrində qaynı sonuncu ilə birlikdə Bakı şəhəri, Nəsimi rayonu, H.Aslanov küçəsi ilə gəzərək, oğurluq etmək üçün münasib yer axtarırdıqlarını, gəzən zaman ünvan 3 ünvanında paltar mağazasının olmasını gördüklərini, həmin mağazanın üzərində “X18" yazısının və işıqlarının sönülü olduğunu, mağazanın giriş qapısının qəhvəyi rəngli plastik qapıdan ibarət olduğunu, heç bir digər mühafizə altına alınmadığını, buna görə də qaynı Təqsirləndirilən şəxs1la həmin mağazadan oğurluq etmək qərarına gəldiklərini, sonuncunun əvvəlcədən üzərində olan vintaçan ilə mağazanın plastik qapısını açdığını, onunla hər ikisinin mağazaya daxil olduqlarını, mağazaya daxil olduqdan sonra orada rəflərdə olan qadın paltarlarını, qadın pul kisələrini, qadın əl çantalarını, qadın ətirlərini, qadın şərflərini mağazadan oğurladıqları böyük bir çantanın içərisinə doldurmağa başladıqlarını, çantanın içərisinə həmin əşyaları doldurduqdan sonra mağazada masanın üzərində olan qara rəngli HP markalı noutbuk və Nokia markalı mobil telefonun diqqətlərini cəlb etdiyini, ona görə həmin noutbuku və mobil telefonu da çantanın içərisinə qoyduqlarını, çantanın zəncirbəndini bağlamağa çalışan zaman çanta cırıldığını, buna görə də vaxt itirməmək üçün mağazadan oğurladıqları uzun qadın paltarlarının birini çantadan çıxarıb cırılmış çantanı həmin paltara bükdüyünü, sonra onların hərəsi içərisində oğurladıqları əşyalar olan qadın paltarının bir tərəfindən tutaraq mağazanı tərk etdiklərini, mağazadan çıxdıqdan sonra bir-neçə metr piyada hərəkət edib taksi tapdıqlarını, daha sonra həmin taksiyə yaxınlaşaraq onun yaşadığı ünvan 4 ünvanında yerləşən fərdi yaşayış evinə getməsini istədiklərini, evin qarşısında olan zaman qaynına evdə şübhə doğurmaqdan qorxub əşyaları evə apara bilməyəcəyini söylədiyini, başqa taksi taparaq əşyaları gizlətmək məqsədilə yaşadığı evin yaxınlığında söküntü aparılan yer tapdıqlarını, daha sonra əşyaların üzərinə taxta parçası qoyub gizlətdiklərini və hərəsinin öz yaşadığı evə getdiklərini, aralarında olan razılaşmaya əsasən həmin əşyaları qaynı satmalı olduğunu və əldə edilmiş pulu iki yerə bölməli olduqlarını, növbəti gün Vüqarla əlaqə saxlamadığını, xx.xx.2020-ci il tarixdə yaşadığı evin yaxınlığında gəzən zaman polis tərəfindən saxlanılaraq, oğurluq etməkdə şübhəli olduğu üçün polis idarəsinə gətirildiyini, mağazanın sahibinin kim olması barədə məlumatının olmadığını, həmin mağazadan oğurluq etməyi onlara heç kəsin tövsiyyə etmədiyini, həmin cinayətin törədilməsi barədə onlardan başqa heç kəsin məlumatının olmadığını və heç kəsin onlara köməklik etmədiyini, mağazadan oğurlanmış əşyaların dəqiq hansı əşyalar olmasını xatırlamadığını, həmin əşyaların Təqsirləndirilən şəxs1 olduğuna görə onun dəqiq hansı əşyalar olmasını bildiyini, taksi sürücülərinin hadisə barədə heç bir məlumatlarının olmadığını bildirdi.